_:n55625be135794e839afbae79dc31e4d1xb0
<http://schema.org/articleBody>
"ประชาชนเริ่มเดินทางกลับเข้า กทม. มิตรภาพ-พหลโยธิน รถเริ่มมาก ช่วงกลางดง-มวกเหล็ก ทางลงเนินเขากลางดง รถหนาแน่น ตร.ทางหลวงหินกอง เปิดช่องทางเสริมเป็น 8 เลน จาก กม.39 ถึง กม.17 เพื่อระบายรถเมื่อวันที่ 1 ม.ค.63 บรรยากาศพี่น้องประชาชนเริ่มเดินทางกลับเข้า กทม. มิตรภาพ-พหลโยธิน รถเริ่มมาก&nbsp;ส่วนที่จังหวัดสระบุรีตลอดช่วงเย็นที่ผ่านมา ประชาชนชาวอีสานต่างเริ่มทยอยเดินทางกลับเข้า กทม.แล้ว ส่วนที่ จ.สระบุรี ช่วงถนนมิตรภาพ อ.มวกเหล็ก จ.สระบุรี นั้นเป็นรอยต่อ ต.กลางดง อ.ปากช่อง จ.นครราชสีมา ประชาชนทยอยกลับเข้า กทม. ทำให้ช่วง อ.มวกเหล็ก เป็นต้นมา ทางลงเนินเขากลางดง ซึ่งเป็นทางลงเขา มีรถเพิ่มปริมาณมากต่อเนื่อง รถทำความเร็วได้ราวๆ 40-50 กม.ต่อชั่วโมง จดเส้นทางเข้า อ.แก่งคอย อ.เมือง จ.สระบุรี\r\n\n\t\t\n  \n  \n  \n\n\t\t\n\r\nสำหรับในเส้นทางนี้นั้น เจ้าหน้าที่ตำรวจทางหลวงหินกองสระบุรี เปิดช่องทางพิเศษจาก กม.ทื่ 39 เขต ต.กลางดง อ.ปากช่อง จ.นครราชสีมา ลงมาถึง กม.ทื่ 17 อ.แก่งคอย จ.สระบุรี เพื่อระบายรถลงเขา ขณะทางเจ้าหน้าที่ตำรวจทางหลวงยังได้ประกาศรถที่จะเข้า กทม. ให้ใช้ทางเส้นทางแก่งคอย-บ้านนา เข้าสู่รังสิตได้อีกทาง เพื่อระบายรถ&nbsp;ขณะที่ถนนพหลโยธินฝั่งมุ่งสู่ กทม.ก็มีปริมาณรถเพิ่มขึ้นต่อเนื่อง เพราะเส้นทางดังกล่าวนั้นรับรถจากถนนมิตรภาพและรถที่วิ่งมาจาก จ.ลพบุรี และ จ.เพชรบูรณ์ จึงทำให้รถที่เข้า กทม.มีปริมาณมากขึ้น\r\n\n\t\t\n  \n  \n  \n\n\t\t\n\r\n ด้าน พ.ต.อ.อรุษ คำตุ้ย ผกก.สภ.หนองแค จ.สระบุรี เผยว่า ช่วงนี้เส้นทางถนนพหลโยธินนั้นมีรถมากขึ้นต่อเนื่องเต็มทั้งสองช่องทางขนานและทางด่วน โดยถ้ารถบนถนนมาปริมาณมากขึ้น ตนจะประสานตำรวจทางหลวงหินกองสระบุรี ให้เปิดทางด่วนขึ้นไป รวม 8 เลน จาก กม.ที่ 102 เขต อ.หนองแค จ.สระบุรี ถึง กม.ที่ 74 อ.วังน้อย จ.พระนครศรีอยุธยา เพื่อเร่งระบายรถเข้า กทม. ขณะเดียวกันตนยังได้ให้ตำรวจ&nbsp; สภ.หนองแค ช่วยปัดรถเข้าเส้นทางหนองแค-คลอง 13 ออกรังสิตได้อีกทาง ทั้งนี้ คาดว่าช่วงค่ำนี้คงมีรถมากขึ้นต่อเนื่อง.\r\n"
<https://www.thairath.co.th/news/local/central/1738380>